
Esselamu alejkum


Moje pitanje glasi: Da li, prilikom spuštanja na sedzdu, u skladu sa praksom Muhammeda s.a.w.s., treba da spuštamo na pod prvo ruke ili prvo koljena? Veoma sam zbunjena povodom ovoga jer sam pronašla različita mišljenja. Naime, neki smatraju da je ispravno da se spuštaju prvo ruke, neki da je ispravno da se spuštaju prvo koljena, a neki smatraju da treba uraditi kako ti je lakše.  

Oni koji pisu o ovoj temi, pozivaju se najćešće na ***[hadis](https://pitajucene.com/search/Hadis/questions/ "Pretraži pitanja o hadisima")*** Poslanika s.a.w.s. o tome kako prilikom spuštanja na sedždu ne treba oponašati devu. Deva prvo spušta svoje prednje noge, odnosno koljena, međutim neki devine prednje noge poistovjećuju sa nasim rukama, a neki sa nogama. Šta je ispravno? Allah da vas nagradi za odgov


* 
* 
* 
* 
* 
* 
* 

 
Da li prvo rukama ili koljenima na sedzdu

Ovo pitanje, kao što se da primjetiti, je jedno od mnogih pitanja oko kojih postoji razilaženje među islamskim učenjacima. Koji god mi stav izabrali od tri postojeća po ovom pitanju, a prvo je da se spušataju najprije koljena, drugo da se spuštaju prvo ruke a treće da se klanjač spušta na ruke ili noge shodno šta mu je lakše, pa šta god ko od učenjaka izabrao da je ispravnije mišljenje ovo razilaženje će ostati do Sudnjeg dana.


A moje zauzimanje stava da je ispravnije ovo ili ono mišljenje neće donijeti ništa novo osim da ću se pridružiti ovoj ili onoj skupini učenjaka. Naravno, ovo kažem na ovom mjestu zato što dokazi sa kojima se argumentiraju sva tri mišljenja imaju svoju težinu. Međutim, pošto istina ne može biti mnogostruka nego samo jedna pa tako i po ovom pitanju samo je jedno od ova tri mošljenja ispravno. A pošto sam ovdje ja upitan smatram da je stav da se prvo spuštaju ruke bliži istini zbog sljedećeg.


Prvo: hadisa u kojem je došlo: “Kada neko od vas čini sedždu neka se ne spušta kao što se spušta deva, neka spusti svoje ruke prije svojih koljena”. ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježe Ebu Davud i Nesai’ a Ibn Hadžer i Albani ga ocjenjuju vjerodostojnijim od hadisa u kojem je došlo da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, spuštao ptvo koljena. A u rječnicima arapskog jezika se prednje devine noge nazivaju nogama a ne rukama, a da se devine prednje noge u arapskom jeziku nazivaju noge a ne ruke ukazuje sam nastavak hadisa “neka spusti svoje ruke prije svojih koljena”. Zabrana spuštanja koljena koja je došla u ovom hadisu ne znači da je to ***[haram](https://pitajucene.com/search/haram/questions/ "Pretraži pitanja o haramu")*** nego da je pokuđeno prvo spustiti koljena jer se pri tome pravi buka, kako to pojašnjavaju neki učenjaci.


Drugi dokaz je ono što je prenešeno od Abdullah ibn Omera, radijallahu anhuma, da bi on prvo spuštao ruke a zatim koljena i rako je da je tako radio Poslanik, sallallahu alejhi ve sellem. Ovo bileži Buharija u svom Sahihu, Ibn Huzejme, Hakim i Bejheki, a ***[predaja](https://pitajucene.com/search/predaj/questions/ "Pretraži pitanja o predajama")*** je vjerodostojna kako je ocjenjuju Hakim, Zehebi i ostali. A općepoznato je da je Ibn Omer, radijallahu anuhma, bio najgorljiviji ***[ashab](https://pitajucene.com/search/ashab/questions/ "Pretraži pitanja o ashabima")*** u slijeđenju postupaka Poslanika, sallalllahu alejhi ve sellem , u svim detaljima života a posebno ibadeta. A ono što se prenosi od Omera, radijallahu anhu, da bi spuštao prvo koljena a zatim ruke, to ukazuje na dozvolu spuštanja prvo koljena i da to nije haram, ali da je sunnet prvo spustiti ruke. A Allah zna najbolje.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


